સ્ટેચ્યુ ઓફ યુનિટીની કામગીરી 80 ટકા પૂર્ણ થઇ ચુકી છે. કોંક્રિટની કામગીરી બાદ હવે બે તબકકામાં પ્રતિમાને આખરી ઓપ આપવામાં આવશે. 31મી ઓકટોબરે સરદાર પટેલ જયંતિના દિવસે વડાપ્રધાન સ્ટેચ્યુ ઓફ યુનિટીને રાષ્ટ્રને સર્મપિત કરે તેવી સંભાવનાઓ છે. નાણા પ્રધાન નીતિન પટેલે વિધાનસભામાં રજૂ કરેલા 2018-19ના નાણાકીય બજેટમાં સ્ટેચ્યુ ઓફ યુનિટી માટે 899 કરોડ રૂપિયાની ફાળવણી કરી છે. કેવડીયાની સાધુ ટેકરી ખાતે આકાર લઇ રહેલા સ્ટેચ્યુ ઓફ યુનિટીની કામગીરી પુરજોશમાં ચાલી રહી છે.